Årsakene til at færre benytter seg av BSU er mange. Det varierer fra at den årlige grensen er for lav, til at denne spareformen er ukjent.

Nylig la Statistisk Sentralbyrå frem tall på at stadig færre benytter seg av Bolig Sparing for Ungdom, BSU. Det har vært en jevn nedgang de siste 5 årene, og da i hovedsak for de under 24 år.

Jeg benyttet min Snapchatkonto, Snaponomi som har i underkant av 80.000 følgere i "BSU-alder", for å høre hvorfor det er slik. Svarene var mangfoldige.

SnapChat konto drevet av Lene Drange, innholdet omhandler økonomi for unge

Av 1.000 svar er det seks grunner som går igjen:

1. Unge tenker kortsiktig, de vil heller bruke penger på hygge enn boligsparing da de satser på forskudd på arv/hjelp fra foreldre

Folk er generelt veldig kortsiktig. Det er lettere å bruke pengene på klær eller reise enn å spare i BSU. Det er jo for de fleste et veldig langsiktig mål. Samtidig håper nok mange å få hjelp av foreldrene til egenkapital - Camilla 28 år

2. Den årlige BSU grensen er for lav med tanke på dagens boligpriser. Den burde vært opp mot 100.000 kr årlig.

3. Unge førstegangskjøpere vil ikke løse inn sin BSU, da det er gode betingelser med skattefradrag og høy rente. Derfor sparer de sporadisk til egenkapital på annen konto.

Fakta Boligsparing for Ungdom ↓ BSU er en spareform for deg som er under 34 år. Du kan spare inntil 25.000 kroner i året og du kan trekke fra 5 000 kroner i året på skatten. Totalt sparebeløp er 300.000 kroner. BSU-konto kan kun opprettes én gang for hver person. Kilde: Skatteetaten

4. De vil ikke låse pengene på en BSU-konto. Det er vanskelig som student å fylle BSU-en og samtidig ha en bufferkonto. I dette tilfellet blir BSU-en nedprioritert da de pengene låses årlig.

5. Single har ikke mulighet til å kjøpe noe alene som også er sentralt i de store byene, så da blir det håpløst å prøve.

6. Ikke alle kjenner til BSU og omfanget av det.